ທ່ານ Kerry ຈະແນໃສ່ ເລື້ອງຄວາມໝັ້ນຄົງ ໃນການພົບພໍ້ ທີ່ອີຈິບ
ລັດຖະມົນຕີຕ່າງປະເທດ John Kerry ຈະຢ້ຽມຢາມ 5 ປະເທດ ໃນພາກຕາເວັນອອກກາງ ແລະເອເຊຍ ຕາເວັນອອກສຽງໃຕ້ ເພື່ອເສີມຂະຫຍາຍ ຄວາມສຳພັນ.
ບັນຫາດ້ານຄວາມປອດໄພຈະເປັນຈຸດເພັ່ງເລັງຂອງທ່ານ John Kerry ລັດຖະມົນຕີການຕ່າງປະເທດສະຫະລັດ ເວລາທ່ານພົບ ປະກັບເຈົ້າໜ້າທີ່ອີຈິບທີ່ນະຄອນຫຼວງໄຄໂຣໃນທ້າຍສັບປະດາ ນີ້ຊຶ່ງເປັນບ່ອນຢຸດແວ່ແຫ່ງທຳອິດໃນການຢ້ຽມຢາມ 5 ປະເທດ ໃນພາກຕາເວັນອອກກາງ ແລະ ເອເຊຍຕາເວັນອອກສຽງໃຕ້ ເຈົ້າໜ້າທີ່ອະວຸໂສຄົນນຶ່ງ ຂອງກະຊວງຕ່າງປະເທດກ່າວວ່າ ສະ ຫະລັດມີຄວາມວິຕົກເປັນຫ່ວງຢ່າງຍິ່ງກ່ຽວກັບຄວາມວຸ້ນວາຍຢູ່ ໃນເຂດແຫຼມໄຊນາຍຂອງອີຈິບບ່ອນທີ່ພວກຫົວຮຸນແຮງທີ່ເປັນ ເຄືອຂ່າຍ ຂອງກຸ່ມລັດອິສລາມ ໄດ້ອ້າງເອົາຄວາມຮັບຜິດຊອບ ໃນການໂຈມຕີຮ້າຍແຮງເປັນລຳດັບມາ ໃນການຖະແຫຼງຂ່າວເມື່ອວັນສຸກວານນີ້ ເຈົ້າໜ້າທີ່ຄົນດັ່ງກ່າວເວົ້າວ່າ ອີຈິບກຳລັງປະເຊີນ ໜ້າກັບໄພຂົ່ມຂູ່ຮ້າຍແຮງຈາກເຄືອຂ່າຍຂອງກຸ່ມລັດອິສລາມແລະສະຫະລັດຈຳເປັນຕ້ອງ ໄດ້ໃຫ້ການສະໜັບສະໜຸນ ຕໍ່ການດຳເນີນຄວາມພະຍາຍາມຂອງອີຈິບເພື່ອໃຫ້ມີສະຖຽນ ລະພາບຢູ່ໃນປະເທດດັ່ງກ່າວ ເຈົ້າໜ້າທີ່ເວົ້າວ່າເລື້ອງຄວາມປອດໄພຈະຮວມຢູ່ໃນບັນຫາຕ່າງໆທີ່ທ່ານ Kerry ຈະຫາລື ກັນໃນມື້ວັນອາທິດມື້ອື່ນນີ້ ເວລາທ່ານໂອ້ລົມກັບລັດຖະມົນຕີການຕ່າງປະເທດອີຈິບທ່ານ Sameh Soukry ນອກນັ້ນທ່ານຍັງຈະໄດ້ພົບປະກັບປະທານາທິບໍດີ Abdel Fattah el- Sisi ນຳດ້ວຍ ທ່ານນາງ Michele Dunne ນັກວິເຄາະກ່ຽວກັບພາກຕາເວັນອອກກາງທີ່ອົງການກອງ ທຶນສະໜັບສະໜຸນສັນຕິພາບນາໆຊາດ Carnegie ກ່າວວ່າ “ບັນຫາທ້າທາຍທີ່ແທ້ຈິງ ສຳລັບລັດຖະມົນຕີ Kerry ໃນການພົບປະຢູ່ທີ່ປະເທດອີຈັບກໍແມ່ນວ່າ ຈະຫາລືກ່ຽວກັບ ພາບພົດຂອງຂົງເຂດແບບໃດ ການຕໍ່ສູ້ຂອງຂົງເຂດ ຕ້ານພວກກໍ່ການຮ້າຍ ແລະສະຖາ ນະການພາຍໃນປະເທດຂອງອີຈິບເອງ ແລະປະເທດທັງສອງຈະຕໍ່ສູ້ຮ່ວມກັນແບບໃດ ” ນອກນັ້ນສະຫະລັດແລະເຈົ້າໜ້າທີ່ອີຈິບຍັງຈະຫາລືກັນກ່ຽວກັບເລື້ອງການເມືອງສິດທິມະ ນຸດ ແລະເສດຖະກິດ ກ່ອນໜ້າການເດີນທາງໄປຢ້ຽມຢາມໃນຄັ້ງນີ້ ສະຖານທູດສະຫະລັດ ທີ່ນະຄອນຫຼວງໄຄ ໂຣໄດ້ປະກາດ ກ່ຽວກັບການຈັດສົ່ງເຮືອບິນລົບອາຍພົ່ນແອັຟ 16 ລຳ 8 ລຳ ຂອງສະຫະ ລັດ ໄປໃຫ້ອີຈິບ ໃນຖານະທີ່ເປັນພາກສ່ວນນຶ່ງຂອງການດຳເນີນຄວາມພະຍາຍາມເພື່ອ ສະໜັບສະໜຸນອີຈິບແລະຂົງເຂດດັ່ງກ່າວ